  Виталий Пронин Туспуктэм: Филармонилэн пресс-службаезПётр Чайковскийлэн вордскемез дырысен 175 ар тырмонэн валче ортчоз флешмоб.Быдэс дуннеын чузъяськись композиторез классика крезьгурез яратӥсьёс гинэ медаз кылзэ, егитъёс но нылпиос мед тунсыкъяськозы шуыса малпам ужрад ортчоз ӵуказе, 11-тӥ оштолэзе, Ижысь тымет дурын.Удмурт кун филармониысь крезьгуръя редактор Анна Попова верамъя, таӵе флешмоб туэ куинетӥзэ ортчоз ини. Кылем но валля аръёсы сямен ик, юрттӥсько Ижысь эктонъя 95-тӥ лицейысь усточиос.- Филармониысь артистъёсын ӵош 80 нылъёс-пиос дасязы П. Чайковскийлэн крезьгурезъя эктон композиция. Егитъёс потозы Ижысь Шор площаде. Тымет дурын соос эктозы Пётр Чайковскийлэн «Щелкунчик» балетысьтыз но 1 номеро концертысьтыз крезьгур шудэм улсын, - шуэ Анна Попова.Галина Семёнова Теги: Ижкар  